ai4bharat/Pralekha huggingface dataset:
امور داخلہ کی وزارت
مرکزی وزیر داخلہ جناب امت شاہ نے کہا ہے کہ زراعت ہندستانی معیشت کی بنیاد ہے جس کو مستحکم کرنے کے لئے مودی حکومت 6 برسوں سے کوششیں کررہی ہے
کسانوں کی آمدنی دو گنا کرنے اور زراعت کو فروغ دینے کے لئے کئی مثالی قدم اٹھائے ہیں۔ مجھے یقین ہے کہ وزیراعظم جناب نریندر مودی جی کی انتھک کوششوں سے آنے والے وقت میں ہندستانی زراعت عالمی پیمانے پر ہوگی
ایگری کلچر انفراسٹرکچر فنڈ سے کولڈ اسٹوریج ،ذخیرہ مراکز، پروسیسنگ اکائیوں جیسے متعدد بنیاد ڈھانچوں کی تعمیر کو رفتار ملے گی۔ جس سے ہمارے محنتی کسان اپنی اپج کی صحیح قیمت حاصل کرپائیں گے
زراعت اور دیہی شعبے کی ترقی کے لئے آج وزیراعظم نے نریندر مودی جی نے کابینہ کے ذریعہ پاس کی گئی 100000 کروڑ روپے کے ایگریکلچر انفراسٹرکچر فنڈ کی شروعات کی اور ساتھ ہی پی ایم کسان  کے تحت 8.5 کروڑ روپے کے کھاتوں میں 17000 کروڑ روپ کی رقم ٹرانسفر کی
نئی دہلی،9 ، اگست 2020/ مرکزی وزیر داخلہ جناب امت شاہ نے کہا ہے کہ زراعت ہندستانی معیشت کی بنیاد ہے، جس کو مستحکم کرنے کے لئے مودی حکومت 6 برس سے کوششیں کررہی ہے۔ اپنے ٹوئٹ میں جناب امت شاہ نے کہا کہ ’’کسانوں کی آمدنی دو گنا کرنے اور زراعت کو فروغ دینے کے لئے کئی مثالی قدم اٹھائے ہیں۔ مجھے یقین ہے کہ وزیراعظم جناب نریندر مودی جی کی انتھک کوششوں سے آنے والے وقت میں ہندستانی زراعت عالمی پیمانے پر ہوگی۔
مرکزی وزیر داخلہ نے کہا کہ زراعت اور دیہی شعبے کی ترقی کے لئے آج وزیراعظم نے نریندر مودی جی نے کابینہ کے ذریعہ پاس کی گئی 100000 کروڑ روپے کے ایگریکلچر انفراسٹرکچر فنڈ کی شروعات کی اور ساتھ ہی پی ایم کسان  کے تحت 8.5 کروڑ روپے کے کھاتوں میں 17000 کروڑ روپ کی رقم ٹرانسفر کی۔ اس کے لئے وزیراعظم جی کا احسان مند ہوں‘‘
جناب امت شاہ نے یہ بھی کہا کہ ایگری کلچر انفراسٹرکچر فنڈ سے کولڈ اسٹوریج ،ذخیرہ مراکز، پروسیسنگ اکائیوں جیسے متعدد بنیاد ڈھانچوں کی تعمیر کو رفتار ملے گی۔ جس سے ہمارے محنتی کسان اپنی اپج کی صحیح قیمت حاصل کرپائیں گے۔ اس سے نئے روزگار کے مواقع پیداہوں گےاور دیہی معشیت بھی مضبوط ہوگی۔
زراعت ہندستان کی معیشت کی بنیاد ہے۔ جس کو مستحکم کرنے کے لئے مودی حکومت 6 برس سے کوشش کررہی ہے۔ کسانوں کی آمدنی دوگنا کرنے اور زراعت کی ترقی کے لئے کئی مثالی قدم اٹھائےہیں۔ مجھے یقین ہے کہ پی ایم @narendramodiجی کی ان تھک کوششوں سے آنے والے وقت میں ہندستان زراعت عالمی سطح پر ہوگی۔
م ن۔ ش ت ۔ ج
Uno-4426
(Visitor Counter : 87
وزارت خزانہ
30مئی 2018کو جاری کردہ سرکلر نمبر:جی ایس ٹی-2018/19/45کی تصحیح
نئی دہلی،22؍جولائی،کچھ رجسٹرڈ افراد نے ، ایک مقررہ ٹیکس کی مدت میں فارم جی ایس ٹی آر -3 بی کا ریٹرن داخل کرتے وقت آئی جی ایس ٹی کی ادائیگی پر خدمات کی برآمدات کا انکشاف کرتے ہوئے یا آئی جی ایس ٹی کی ادائیگی پر ایس ای زیڈ کے یونٹ ؍ ڈیولپر کے لئے زیرو ریٹڈ سپلائی میں کچھ غلطیاں کی ہیں۔ انہوں نے ایسی سپلائی کو کالم 3.1   کےایک گوشوارے میں دکھایا ہے۔ ایسے رجسٹرڈ افراد فارم جی ایس ٹی آر ایف ڈی -01  میں ریفنڈ کی درخواست داخل نہیں کرسکے ہیں، ایسا مشترکہ پورٹل پر ان-بلٹ ویلیڈیشن چیک کی وجہ سے ہوا ہے جو جی ایس ٹی آر 3 بی کے کالم 3.1  کے تحت دی گئی رقم کا ریفنڈ اگلے ٹیکس پریڈ تک نہیں کرسکتے ہیں۔
ایسے رجسٹرڈ افراد کو راحت دینے کی خاطر فیصلہ کیا گیا ہے کہ یکم جولائی 2017 سے 31 مارچ 2018 تک کے عرصے میں انہیں اس شرط کے ساتھ کہ ریفنڈ کی رقم فارم جی ایس ٹی آر 3  کے کالم 3.1  ، 3.1  ، اور 3.1  کے گوشوارے میں دی گئی رقم کی اوسط سے زیادہ نہ ہو ، فارم جی ایس ٹی آر ایف ڈی - 01  میں ریفنڈ کی درخواست دے سکتے ہیں۔ یہ وضاحت 30 مئی 2018 کو جاری کردہ سرکلر نمبر: جی ایس ٹی- 45/19/2018کے ذریعے کی گئی ہے۔
کچھ رجسٹرڈ افراد نے مارچ 2018 کے بعد کے ٹیکس مدت میں بھی وہی غلطی کی ہے جو کہ مذکورہ بالا پیرا نمبر ایک میں دی گئی ہے اور وہ اس عرصے کے لئے ایس ای زید یونٹ ؍ ڈیولپر کو دی گئی خدمات کی بر آمدات پر ادا کئے گئے ٹیکس کا ریفنڈ کا دعوی نہیں کرسکتے۔ ایسے افراد کی مدد کے لئے فیصلہ کیا گیا ہے کہ ان لوگوں کو راحت دینے کے لئے مذکورہ بالا پیرا نمبر دو میں دی گئی رعایت کو 30 جون 2019 تک توسیع دی جائے۔ یہ سرکلر نمبر: جی ایس ٹی- 45/19/2018کی تصحیح کے لئے 18 جولائی 2019 کو جاری کیا گیا ہے۔
۔۔۔۔۔۔۔۔۔۔۔۔۔۔۔
U-3302
(Visitor Counter : 81
وزیراعظم کا دفتر
وزیراعظم جناب نریندر مودی 5 اکتوبر کو شام 7 بجے ’’ذمہ دار اے آئی برائے معاشرتی اختیارات2020‘‘ سربراہ کانفرنس کا افتتاح کریں گے
ریس 2020 –مصنوعی ذہانت  سے متعلق میگاورچوئل سربراہ کانفرنس کا انعقاد 5 - 9 اکتوبر کےدرمیان ہوگا
سربراہ کانفرنس میں عالمی سطح پر اے آئی صنعت سے متعلق نمائندے تبادلہ خیال کریں گے
نئی دہلی،3 اکتوبر 2020/وزیراعظم جناب نریندر مودی 5 اکتوبر کو شام 7 بجے آرٹیفیشل انٹلی جینس سے متعلق میگاورچوئل اجلاس  برائے معاشرتی اختیارات 2020 کا افتتاح کریں گے۔
وزارت الیکٹرانکس اور اطلاعاتی ٹکنالوجی  اور نیتی آیوگ مشترکہ طور پر میگا ورچول سربراہ کانفرنس  کا 5-9 اکتوبر 2020 تک انعقاد کررہے ہیں۔
ریز  خیالات کے تبادلہ اور صحت زراعت ، تعلیم اور اسمارٹ موبیلٹی جیسے مسئلوں میں سماجی /معاشرتی تبدیلی اور بااختیار بنانے کے لئے اے آئی کا استعمال کرنے کے لئے مختلف ذہنوں کی ایک عالمی میٹنگ ہوگی۔
ریز 2020 میں آرٹیفیشل انٹلی جینس پر تحقیق ،پالیسی اور اختراع تبادلہ خیال کے لئے نمائندے اور ماہرین دنیا بھر سے شامل ہوں گے۔ سربراہ کانفرنس میں تمام شعبوں جیسے اے آئی کو وبا کے خلاف تیاری کے لئے اے آئی کو قوت یا لیوریج دینے، ڈیجٹائزیشن پر اختراعی مقامات کو رفتار دینا، اے آئی شمولیت، اور شراکت داری/ پارٹنر شپ کے لئے کامیاب اختراع وغیرہ پر تبادلہ خیال کیا جائے گا۔
ریز 2020 سربراہ کانفرنس میں آرٹیفیشل انٹیلی جینس سے متعلق میدانوں میں کام کے کچھ سب سے دلچسپ اسٹارٹ ایپس بھی شامل ہیں۔ اے آئی سلیوشن چیلنج کے ذریعہ چنے گئے اسٹارٹ اپ ، 6 اکتوبر 2020 کو ہونے والے اے آئی اسٹارٹ اپ پچ فیسٹ میں اپنے سلیوشنز  کی نمائش کریں گے ۔ یہ تکنیکی صنعت سازوں اور اسٹارٹ اپس، حکومت ہند کے مسلسل تعاون کا حصہ ہے جسکا مقصد انکو ایکسپوژر ، شناخت اور رہنمائی فراہم کرنا ہے۔
دنیا کا تیسرا سب سےبڑا اسٹارٹ اپ ایکوسسٹم، ایلیٹ سائنسداں اور ٹکنالوجیکل ادارے جیسے آئی ٹی مضبوط اور سب جگہ پھیلا ہوا ڈیجیٹل انفراسٹرکچر ، اور ہرسال لاکھوں نئے تیار ایس ٹی ایم گریجویٹس کےلئے، ہندستان ، آرٹیفشل انٹیلی جینس کے فروغ میں ایک عالمی لیڈر بننے کے لئے اچھی طرح سے تیار ہے۔ صنعت تجزیہ کاروں کی پیش گوئی ہے کہ اے آئی2035 تک ہندستان کی معیشت میں 957 بلین ڈالر تک کا اضافہ کرسکتا ہے۔
سب کا ساتھ سب کی ترقی کے جذے سے جناب نریندر مودی نے ملک کی سب ، سب کے لئے اے آئی کی حکمت عملی کی نمائندگی کرتے ہوئے جامع ترقی کے لئے اے آئی کو فائدہ پہنچانے کا منصوبہ رکھتے ہیں۔ وزیراعظم کے وژن کے تحت، ہندستان جلد ہی نہ صرف آرٹیفیشل انٹلی جینس کے میدان میں فائدہ پہنچائے گا بلکہ بین الاقوامی برادری میں ایک لیڈر کی حیثیت سے کھڑا کرے گا اور دنیا کو دکھائے گا کیسے معاشرتی اختیارات کےلئے اے آئی کو برا ہ راست ذمہ دار بنائے گا۔
ریز -2020 اخلاقی طور پر اے آئی کی ترقی اور مشق کرنےکی ضرورت کے بارے میں بڑے پیمانے پر بیداری پیدا کرنے کےلئے خیالات کے تبادلے میں مدد فراہم کرے گا۔
ریز-2020 کے بارےمیں
ریز-2020 اپنی نوعیت کا پہلا مصنوعی ذہانت سےمتعلق عالمی اجلاس ہے، جس میں ذمہ دار اے آئی کے ذریعہ معاشرتی تبدیلی، شمولیت اور انکو بااختیار بنانے کے لئے ہندستان کا روڈ میپ تیار کرسکتا ہے۔ حکومت ہند الیکٹرانکس اور اطلاعاتی ٹکنالوجی کی وزارت کے ساتھ اس پروگرام کااہتمام کررہی ہے۔ اس پروگرام میں عالمی صنعتی لیڈر، اہم رائے ساز ، سرکاری نمائندگان اور ماہرین تعلیم شرکت کریں گے۔
م ن۔ ش ت۔ج
Uno-6062
(
شہری ہوابازی کی وزارت
مدھیہ پردیش میں پانچ ڈرون اسکول قائم کیے جائیں گے: جیوترادتیہ ایم سندھیا
حکومت ہندکی وزارت شہری ہوابازی ، حکومت مدھیہ پردیش، فیڈریشن آف انڈین چیمبرز آف کامرس اینڈ انڈسٹری  نے مشترکہ طور پر گوالیار ڈرون میلہ کا اہتمام کیا
ڈرون میلے میں ڈرون بنانے والوں، خدمات فراہم کرنے والوں، ڈرون میں دلچسپی رکھنے والے افراد اور صارفین، خاص طور پر طلباء، کسانوں کی خصوصی دلچسپی
ڈرون، ڈرون ایپلی کیشن، خدمات، ان کے استعمال وغیرہ کی نمائش کے لیے 30 سے زائد نمائشی اسٹالز لگائے گئے تھے
نئی دہلی۔ 11 دسمبر گوالیار ڈرون میلے کا انعقاد آج حکومت ہند کی وزارت شہری ہوا بازی، حکومت مدھیہ پردیش، فیڈریشن آف انڈین چیمبرز آف کامرس اینڈ انڈسٹری  نے گوالیار کے مادھو انسٹی ٹیوٹ آف ٹیکنالوجی اینڈ سائنس  میں مشترکہ طور پر کیا تھا۔ یہ آزادی کا امرت مہوتسو کی تقریب کے تحت منصوبہ بند پروگراموں کے سلسلے کا حصہ ہے۔
یہ پروگرام ڈرون بنانے والوں ، خدمات فراہم کرنے والوں، ڈرون میں دلچسپی رکھنے والے افراد اور صارف برادریوں، خاص طور پر طلباء، کسانوں اور شہر کے عام لوگوں کا کا سب سے بڑا اجتماع تھا۔اس پروگرام میں ڈرون کی نمائش، مظاہرے، ڈرون مقابلے ، صنعت-صارف کے مابین بات چیت اور لانچ شامل تھے۔
مدھیہ پردیش کے وزیر اعلیٰ جناب شیوراج سنگھ چوہان، شہری ہوا بازی کے وزیر جناب جیوترادتیہ ایم سندھیا اورزراعت اور کسانوں کی بہبود کے مرکزی وزیرجناب نریندر سنگھ تومر اس پروگرام کے مہمان خصوصی تھے ۔ اس موقع پر خطاب کرتے ہوئے جناب سندھیا نے کہا کہ ڈرون میلہ گوالیار کے لیے ایک تاریخی دن ہے۔ اس کے ذریعہ ہم نئے انقلاب کے گواہ بن گئے ہیں۔ انہوں نے کہا کہ مستقبل میں ڈرون ٹیکنالوجی دنیا کی معیشت میں اہم تبدیلیاں لائے گی۔وزیر موصوف نے کہا کہ یہ فخر کی بات ہے کہ اتنے بڑے پیمانے پر ڈرون ٹیکنالوجی کے استعمال کو آگے بڑھانے میں مدھیہ پردیش ملک کی پہلی ریاست ہے۔
ڈائس پر موجود معززہستیوں میں شامل ہیں-
- جناب راجیو بنسل، سکریٹری، وزارت شہری ہوا بازی ، حکومت ہند
- جناب امبر دوبے، جوائنٹ سکریٹری، وزارت شہری ہوا بازی، حکومت ہند
- حکومت مدھیہ پردیش کے مختلف وزراء اور سینئر افسران
- ڈاکٹر راجندر کمار، ڈائریکٹر، ایم آئی ٹی ایس گوالیار
- جناب راجن لوتھرا، چیئرمین، ایف آئی سی سی آئی ڈرون کمیٹی
- جناب اجے سنگھ، چیئرمین اور منیجنگ ڈائریکٹر، سپائس جیٹ لمیٹڈ
- جناب وویک شیجولکر، ممبر پارلیمنٹ، لوک سبھا
میلے میں شرکاء نے حسب ذیل پروگرام دیکھے–
- اسپائس ایکسپریس ڈرون ایئر لائنس پروگرام کا آغاز
- سینٹر آف ایکسیلنس فار ڈرون ٹیکنالوجی کا افتتاح
- صنعتی اکیڈمی کے تعاون کو مضبوط بنانے کے لیے ایف آئی سی سی آئی اور ایم آئی ٹی ایس کے درمیان مفاہمت نامے کا تبادلہ
ڈرون، ڈرون ایپلی کیشنز، خدمات، ان کے استعمال وغیرہ کی نمائش کے لیے 30 سے زیادہ نمائشی اسٹال لگائے گئے تھے۔جراثیم کش ادویات کا چھڑکاؤ، جنگل کاری، ٹیکہ /ادویات کی فراہمی، نگرانی وغیرہ سمیت ڈرون پر مبنی مختلف ایپلی کیشن پر درج ذیل تنظیموں کے ذریعہ 12 مظاہرے کیے گئے ۔
- اسپائس ایکسپریس / تھروٹل ایرو اسپیس
- ایسٹریا ایرو اسپیس
- ماروت ڈرون
- ڈرون منزل
- ایس ایگری اڑان پرائیوٹ لمیٹیڈ
- ایم پی ایس ای ڈی سی کی حمایت یافتہ او آر سی ٹیک الیکٹرانکس
- بیسا سمٹ
- اسکائی لین ڈرون ٹیک پرائیوٹ لمیٹیڈ
- ایم پی ایس ای ڈی سی اور محکمہ محصولات، حکومت مدھیہ پردیش کے ذریعہ آرو بغیر پائلٹ کے نظام کو فروغ دیا گیا
پروگرام کے اختتام پر شرکاء اور نوجوانوں نے مختلف ڈرون کمپنیوں کے ذریعہ پیش کردہ ڈرون قلابازی اور تیز رفتار ڈرون ریس کا لطف اٹھایا۔ پروگرام میں 10,000 سے زائد افراد نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14137
(Visitor Counter : 114
وزارتِ تعلیم
جناب دھرمیندر پردھان نے مرکزی فنڈ سے چلنے والے تعلیمی اداروں کے جاری بنیادی ڈھانچے کے منصوبوں کی پیش رفت کا جائزہ لیا
جناب دھرمیندر پردھان نے اداروں کو ہدایت دی کہ وہ اس سال کے اندر بنیادی ڈھانچے کے منصوبوں کو مکمل کریں
تعلیم، ہنرمندی کے فروغ اور صنعت کاری کے مرکزی وزیر جناب دھرمیندر پردھان نے آئی آئی ٹی، آئی آئی ایم، آئی آئی آئی ٹی ، آئی آئی ایس ای آر اور مرکزی یونیورسٹیوں سمیت 43 اعلیٰ تعلیمی اداروں  کے جاری بنیادی ڈھانچہ کے پروجیکٹوں کی پیش رفت کا جائزہ لینے کے لئے آج ایک اعلیٰ سطحی میٹنگ کی صدارت کی۔ اسی طرح اسکولی تعلیم کے تحت اداروں جیسے کیندریہ ودیالیہ ، جواہر نوودیا ودیالیہ جیسے اداروں کے پورے ملک میں جاری پروجیکٹوں کا بھی جائزہ لیا گیا۔ میٹنگ میں اعلیٰ تعلیم کے سکریٹری جناب کے سنجے مورتی، ایچ ای آئیز کے سربراہان، سی پی ڈبلیو ڈی ، این بی سی سی اور وزارت تعلیم کے سینئر عہدیداروں نے شرکت کی۔
میٹنگ کے دوران جناب پردھان نے ایچ ای آئیز کو ہدایت دی کہ وہ اس سال کے آخر تک بنیادی ڈھانچہ کےپروجیکٹوں کو مکمل کرنے کے لئے ان کی رفتار میں اضافہ کریں۔ انہوں نے مزید کہا کہ جدیدبنیادی ڈھانچہ جلد ہی قوم کو وقف کیا جائے گا جو 21 ویں صدی کے عالمی شہریوں کی تشکیل کے لئے ہماری کوششوں میں اضافہ کرے گا۔
نئے پروجیکٹوں کی تکمیل میں مختلف تعلیمی بلاکوں ، لیباریٹریوں ، ہوسٹلوں اور مختلف آئی آئی ٹیز، آئی آئی آئی ٹیز، آئی آئی ایمز،آئی آئی ایس ای آرز اور سنٹرل یونیورسٹیوں کی پیشہ ورانہ سرگرمیوں کے لئے سہولیات کے پروجیکٹ شامل ہیں۔
وزارت اطلاعات ونشریات
جناب انوراگ ٹھاکر کی طرف سے صفائی مہم چلانے کی تلقین
وزیر موصوف نے احمد آباد میں ڈی ڈی، اے آئی آر، پی آئی بی اور سی بی سی کے کام کاج کا جائزہ لیا
اطلاعات و نشریات اور کھیل کود کے علاوہ نوجوانوں کے امور کے مرکزی وزیر جناب انوراگ ٹھاکر نے آج احمد آباد میں دوردرشن، آل انڈیا ریڈیو، پریس انفارمیشن بیورو اور سنٹرل بیورو آف کمیونیکیشن کے کام کاج کا جائزہ لیا۔ میٹنگ کے دوران جناب ٹھاکر نے تمام میڈیا اکائیوں سے کہا کہ وہ 2 اکتوبر سے ایک پندرہ روزہ صفائی کی خصوصی مہم چلائیں جس میں ناقابل مرمت چیزوں پر خصوصی توجہ دی جائے۔ انہوں نے پرانے کاغذی مواد کے ساتھ ساتھ ای ویسٹ کو بھی ختم کرنے کی ضرورت پر زور دیا۔
وزیر موصوف نے ڈی ڈی اور اے آئی آر دونوں کے جاری پروگراموں کا جائزہ لیا اور عملے کے ارکان پر زور دیا کہ وہ لوگوں کے لیے تازہ مواد فراہم کریں۔ انہوں نے ملازمین سے یہ بھی کہا کہ وہ ایسے پروگرام تیار کریں جن سے عوام کو حکومت کی مختلف فلاحی اسکیموں سے آگاہ کیا جاسکے۔
میٹنگ میں جناب پرکاش مگڈم، اے ڈی جی، پی آئی بی اور سی بی سی، جناب ستیہ جیت داس، ڈی ڈی جی، ڈی ڈی، جناب این ایل چوہان، ڈی ڈی جی، اے آئی آر، جناب دھرمیندر تیواری، ڈائریکٹر  ڈی ڈی، جناب نول پرمار، ریجنل نیوز یونٹ کے سربراہ، اے آئی آر، جناب یوگیش پانڈیا، ڈپٹی ڈائریکٹر، پی آئی بی اور سی بی سی اور جناب اتسو پرمار، ڈپٹی ڈائریکٹر  ڈی ڈی کے ساتھ ان تنظیموں کے سیکشن سربراہان اور دیگر ملازمین نے شرکت کی۔
۔۔۔۔۔۔۔۔۔۔۔
ش ح۔ ع س۔ن ا۔
U- 10862
(Visitor Counter : 65
وزارت دفاع
اوپی سمدر سیتو آئی این ایس جلسوا بھارتی شہریوں کو توتیکورن لانے کے لئے کولمبو سے روانہ ہوگیا ہے
بھارتی بحریہ کا جہاز جلسوا تمل ناڈو میں توتیکورن کی بندرگاہ کے لئے آج شام سری لنکا کی راجدھانی کولمبو سے روانہ ہوگیا ہے، جہاں وہ 685 بھارتی شہریوں کو واپس لائے گا۔
یہ جہاز بھارتی بحریہ کے آپریشن سمدر سیتو کے حصے کے طور پر اپنے تیسرے سفر پر ہے اور یہ آپریشن سمدر سیتو بھارت سرکار کی جانب سے شروع کئے گئے مشن وندے بھارت کی نگرانی میں کیا جارہا ہے۔ یہ جہاز سمندر کے راستے بیرون ملکوں کے بندرگاہوں سے بھارتی شہریوں کو لانے میں مصروف رہا ہے۔
آئی این ایس جلسوا آج صبح کولمبو کی بندرگاہ میں داخل ہوا تھا اور اس میں بھارتی شہری سوار ہوئے تھے، جنہوں نے ایسٹ کنٹینر ٹرمنل میں کولمبو میں بھارتی سفارتخانہ میں پہلے ہی رجسٹریشن کرالیا تھا۔
سبھی عملے کی طبی جانچ کی گئی اور انہیں جہاز میں سوار ہونے سے انہیں آئی ڈی الاٹ کی گئی اور ان کے بیگ وغیرہ کو سینیٹائز کیاگیا۔ آج جہاز میں سوار ہوئے سبھی 685 بھارتی شہریوں میں 553 مرد،25 خواتین اور 7 بچے شامل ہیں۔ انہیں سفر کے دوران جہاز میں ہر طرح کی سہولت دی گئی اور سفر کے دوران مناسب قرنطینہ کو یقینی بنانے کے لئے خصوصی طور پر مختص کئے گئے زون کے اندر جہاز میں سوار ہونے کے دوران پوری آسائش کی سہولت دی گئی۔ جہاز کے عملے کی طرف سے سوشل ڈسٹینسنگ اور تحفظ کے پروٹول پر بھی سختی سے عمل کیا جارہا ہے۔توقع ہے کہ جہاز کل 2 جون 2020 کو توتیکورن پہنچ جائے گی۔
...............................................................
م ن، ح ا، ع ر
U-2965
(Visitor Counter : 108
وزیراعظم کا دفتر
ملک کے ہر غریب کو پختہ گھر مہیا کرنے کے لئے حکومت اہم اقدامات کررہی ہے
پردھان منتری آواس یوجنا کے تحت تین کروڑسے زیادہ مکان بنائے گئے
وزیراعظم جناب نریندر مودی نے کہا ہے کہ ملک کے ہرغریب کو پختہ گھر دینے کے لئے حکومت اہم اقدامات کررہی ہے۔ انہوں نے یہ بھی بتایا کہ پردھان منتری آواس یوجنا کے تحت تین کروڑسے زیادہ مکان بنائے جاچکے ہیں۔ تمام گھر بنیادی سہولتوں سے آراستہ ہیں اور یہ گھر خواتین کو بااختیار بنانے کی علامت بن گئے ہیں۔
وزیر اعظم نے ٹویٹ کیا ہے :
سماجی انصاف اور تفویض اختیارات کی وزارت
سماجی انصاف اورتفویض اختیارات کی وزارت نے بھکاریوں کی جامع باز آبادکاری کی اسکیم کی تشکیل نو کی تجویز پیش کی
نئیدہلی 19مارچ 2020۔سماجی انصاف اورتفویض اختیارات کی وزارت نے ’’ بھکاریوں کی جامع باز آبادکاری کی اسکیم ‘‘ کی تشکیل نو کی تجویز پیش کی ہے۔ یہ بھیک مانگنے میں ملوث افراد کے لئے جامع اسکیم ہوگی ،جس کےتحت ان بھکاریوں کی شناخت اور باز آبادکاری کی جائے گی ۔ انہیں طبی سہولتیں فراہم کی جائیں گی ، ان کی کونسلنگ کی جائے گی ، انہیں تعلیم دی جائے گی اور ان کی ہنرمندی کو فروغ دیا جائے گا۔ یہ سارے کام ریاستی سرکاروں / مرکز کے زیر انتظام علاقوں کی سرکاروں / مقامی شہری اداروں ، رضاکار تنظیموں اور اداروں کی مددسے کئے جائیں گے ۔سماجی انصاف اور تفویض اختیارات کے مرکزی وزیر جناب تھاور چند گہلوت نے کہا کہ اس اسکیم پر اُن منتخبہ شہروں میں عمل درآمد کیا جائے گا ، جن میں 21-2020 کے مالی سال کے دوران بھکاری برادری کے لوگوں کی تعداد کافی زیادہ ہے ۔ انہوں نے کہا کہ حکومت ’’ ہر ایک کام ، دیش کے نام ‘‘ کے تئیں اپنے مکمل عہد کے ساتھ ایک مشن کے طور پر کام کررہی ہے۔
اس اسکیم کا ابتدائی پروجیکٹ 20-2019 کے مالی سال کےدوران شروع کیا جائے گا ،جس کا انحصار ریاستی سرکاروں کی طرف سے شہر کے لئے مخصوص لائحہ عمل پیش کئے جانے پر ہوگا ۔اس اسکیم کے تحت اس پر عمل درآمد کے لئے ریاستوں / مرکز کے زیر انتظام علاقوںکو 100فیصد امداد فراہم کرائی جائے گی۔
18-2017 کے دوران وزارت نے ابتدائی طورپر بھکاریوں سے متعلق ، ہنر مندی کو فروغ دینے کے پروگراموں کے لئے قومی پسماندہ طبقوں کی مالی مدد اور ترقی سے متعلق کارپوریشن  کو 19-2018 کے لئے ایک کروڑ50 لاکھ روپے کی رقم جاری کی تھی ۔ کارپوریشن نے اب تک بھکاری برادری کے 400 ارکان کے لئے ہنر مندی کے فروغ اورتربیتی پروگرام کا انعقادکرایا ہے۔یہ پروگرام وئیر ہاؤس پیکر ، ہاتھ سے بنائی جانے والی اگربتی اور ہاتھ سے کی جانے والی کڑھائی کے شعبوں میں منعقد کرائے گئے ۔ مزید یہ کہ کارپوریشن نے بھکاری برادری کے 160 ارکان کے لئے ہنر مندی کے فروغ اور تربیتی پروگرام کے لئے بھی منظوری دی ہے ۔ یہ پروگرام خود روزگاری کے تحت ٹیلرنگ ، کوائر ،آرٹیزن اور اسسٹنٹ کارپینٹر کے کاموں کے لئے منعقد کرائے گئے تھے۔ 20-2019 کے درمیان اس وزارت نے سماجی دفاع کے قومی ادارے  کو ایک کروڑ کی رقم اور پسماندہ طبقوں کو مالی مدد فراہم کرنے نیز ترقی سے متعلق قومی کارپوریشن  کو 70 لاکھ روپے جاری کئے تھے۔ یہ رقوم بھکاریوں کے لئے ہنر مندی کے فروغ سے متعلق پروگراموں کے لئے جاری کی گئی تھیں۔
۰۰۰۰۰
م ن ۔اس۔رم
U-1329
(Visitor Counter : 57
وزارت دفاع
وائس ایڈمیرل ترون سوبتی، اے وی ایس ایم، وی ایس ایم نے بحری عملے کے نائب سربراہ کے طور پر عہدہ سنبھالا
وائس ایڈمیرل ترون سوبتی، اے وی ایس ایم، وی ایس ایم نے یکم اکتوبر 2023 کو بحری عملے کے نائب سربراہ کے طور پر عہدہ سنبھالا۔
وائس ایڈمیرل ترون سوبتی یکم جولائی 1988 میں بھارتی بحریہ میں شامل ہوئے تھے اور وہ جہاز رانی اور ڈائرکشن میں مہارت رکھتے ہیں۔
35 برسوں پر محیط اپنے کرئیر میں، انہوں نے مختلف کمان سنبھالیں اور انہیں ساحل اور سمندر میں مختلف عہدوں پر فائض کیا گیا۔فلیگ افسر نے ایک میزائل شکن بحری جہاز، آئی این ایس نشانک، طیارہ شکن بحری جہاز، آئی این ایس کورا، ہدف بند میزائل شکن بحری جہاز آئی این ایس کولکاتا کی کمان سنبھالی۔ اپنی مدت کار میں انہوں نے عملے کی ضروریات کے ڈائریکٹوریٹ اور عملے کے ڈائریکٹوریٹ کے طور پر اپنی خدمات انجام دیں۔ اس کے علاوہ انہوں نے ماسکو میں بھارتی سفارتخانے میں بحری اتاشی کے طور پر بھی کام کیا۔
2019 میں ریئر ایڈمیرل کے عہدے پر ترقی حاصل ہونے پر، انہیں بھارتی بحریہ کی اکادمی، ایزی مالا میں ڈپٹی کمانڈینٹ اور چیف انسٹرکٹر کے طور پر مقرر کیا گیا، بعد ازاں انہیں فلیگ آفیسر کے طور پر مشرقی بیڑے کی کمان سونپی گئی۔ 2021 میں وائس ایڈمیرل رینک پر ترقی حاصل ہونے پر ، انہوں نے وزارت دفاع کے این ایچ کیو میں بحری عملے کے نائب سربراہ کے طور پر موجودہ تقرری سے قبل ڈائرکٹر جنرل پروجیکٹ سی برڈ کا عہدہ سنبھالا۔
فلیگ آفیسر کو محترم صدر جمہوریہ ہند کی جانب سے 2020 اور 2022 میں میں وِششٹھ سیوا میڈل سے نوازا گیا۔
انہوں نے وائس ایڈمیرل سنجے مہندرو کی جگہ لی ہے جو 30 ستمبر 2023 کو 38 سال سے زائد کی شاندار خدمات کے بعد سبکدوش ہوئے۔ ڈی سی این ایس کے طور پر وائس ایڈمیرل سنجے مہندرو کی مدت کار کے دوران بھارتی بحریہ نے کئی اہم کامیابیوں کا مشاہدہ کیا جس کے نتیجے میں بھارت کی بحری رسائی اور آپریشنل ٹیمپو نئی بلندی سے ہمکنار ہوئے۔ اس کے علاوہ دوست ممالک کے ساتھ کامیاب تزویراتی تعاون سے متعلق متعدد پہل قدمیاں انجام دی گئیں۔
وزارت دفاع
بھارت –بنگلہ دیش دفاعی تعاون پر ویبنار اور نمائش کا اہتمام
بھارت اور بنگلہ دیش کے مابین ایک ویبنار اور نمائش کا اہتمام 19 نومبر 2020ء کو کیاگیا ۔ ویبنار کا موضوع تھا‘‘بھارت –بنگلہ دیش دفاعی تعاون:دفاع اور تجارتی جہاز سازی میں تعاون’’ اس کا اہتمام وزارت دفاع کے تحت ایف آئی سی سی آئی کے توسط سے دفاعی پیداوار کے محکمے کے زیر اہتمام کیا گیا تھا۔
یہ ویبنار، ان ویبنار سلسلوں کی ایک کڑی ہے، جن کا اہتمام دوست غیر ممالک کے ساتھ دفاعی برآمدات کو بڑھاوا دینے اور آئندہ پانچ برسوں میں پانچ بلین امریکی ڈالر کے بقدر دفاعی برآمدات کے نشانے کے حصول کے لئے کیا جارہا ہے۔
حکومت بنگلہ دیش کے جہاز رانی کے وزیر جناب خالد محمود چودھری اور وزارت دفاع ، حکومت ہند کے تحت دفاعی پیداوار کے محکمےکے سیکریٹری جناب راجکمار اور وزارت دفاع دیگر سینئر افسران طرفین کی جانب سے اس ویبنار میں شریک ہوئے۔ طرفین نے دفاع خصوصاًجہاز سازی کے شعبے میں مشترکہ مواقع میں نرمی پیدا کرنے کی ضرورت پر اور اس ضرورت کے دیگر پہلوؤں پر اظہار خیال کیا۔ دفاعی پیداوار کے محکمے کے اضافی سیکریٹری جناب سنجے جاجو نے کہا کہ حکومت آتم نربھرتا کو بڑھاوا دے رہی ہے، جس کا مطلب الگ تھلگ پڑ جانا نہیں ہے، بلکہ اس کے پیچھے بنیادی خیال یہ ہے کہ ایک خود کفیل بھارت تخلیق کیا جائے، نہ صرف دفاعی پیداوار کے معاملے میں ،بلکہ عالمی سپلائی چین کے ساتھ مربوط ہونے کے لئے روابط فراہم کئے جائیں۔
مختلف بھارتی کمپنیاں مثلاً لارسن این ٹبرو لمٹیڈ ، انڈین نیشنل شپ اونرس ایسو سی ایشن، گوا شپ یارڈ لمٹیڈ، جی آر ایس ای، کوچین شپ یارڈ لمٹیڈ، رادس میرین ، اڈانی پورٹ اور ایس ای زیڈ لمٹیڈ، ریچ ڈریزنگ، شاپورجی پلّون جی اور کمپنی پرائیویٹ لمٹیڈ، کرلوسکر آئل انجنس لمٹیڈ اور میرین سیلوشن میڈ کمپنی اور پروڈکٹ پریزینٹیشن جیسی ہستیوں نے اس میں حصہ لیا ۔ بنگلہ دیش کی جانب سے بنگلہ دیش میں برآمدات کے لئے وقف جہاز سازی صنعتوں بنگلہ دیش اِن لینڈ واٹر ٹرانسپورٹ اتھارٹی، ایف ایم سی ڈاکیارڈ، آنند شپ یارڈ اینڈ شپ ویز لمٹیڈ اور چٹانگ پورٹ اتھارٹی نے بھی اپنی موجودگی درج کرائی۔
اس ویبنار میں 240 سے زیادہ مندوبین نے حصہ لیا اور نمائش کے تحت مختلف مصنوعات کو ملاحظے کے لئے پیش کرنے کی غرض سے 40 ورچوول اسٹال لگائے گئے۔
بھارت کا مسابقتی کمیشن
سی سی آئی کو او ایم ای آر ایس انفراسٹرکچرایشیاء ہولڈنگز پرائیویٹ لمٹیڈ کی جانب سے گرین چینل کے تحت ایزیور پاور گلوبل لمٹیڈ کی 19.36فیصد حصے داری اس کے موجودہ شیئر ہولڈرز سے تحویل میں لینے کے لئے نوٹس موصول ہوئی
نئی دہلی،30؍جولائی2021:
ہندوستانی مسابقتی کمیشن کو مسابقتی قانون کی دفعہ 6 کی ذیلی دفعہاور ساتھ میں پڑھے جانے والےے ہندوستانی مسابقتی کمیشن ایکٹ2011کے 5اے کے تحت گرین چینل نوٹس موصول ہوئی ہے۔ اس طرح کی نوٹس کو منظور شدہ تسلیم کیاجاتاہے۔
مجوزہ لین دین او ایم ای آر ایس انفراسٹرکچر ایشیا ء ہولڈنگز پرائیویٹ لمٹیڈ کے ذریعے ایزیور پاور گلوبل لمٹیڈکی تقریباً 19.36فیصد شیئر حصے داری کے اس کے موجودہ شیئر ہولڈرز سے تحویل میں لینے سے متعلق ہے۔
خریدار او ایم ای آر ایس ایڈمنسٹریشن کارپوریشن کی سرمایہ کاری کرنے والی اکائی ہے۔او اے سی اونٹاریو میونسپل امپلائز ریٹائرمنٹ سسٹم پرائمری پنشن پلان کی ٹرسٹی ہے اور اس کے تحت آنے والے پنشن فنڈ کی ٹرسٹی ہے۔ او ایم ای آر ایس کنیڈا کے سب سے بڑے فائدےمند پنشن منصوبوں میں سے ایک ہے۔یہ ایک متحدہ طور سے کفالتی پنشن منصوبہ ہے، جس میں بڑے شہروں سے لے کر مقامی ایجنسیوں سے آنے والے 1000حصے دار ملازمین ہیں اور 5 لاکھ سے زیادہ سرگرم معطل شدہ اور سبکدوش ممبرہیں۔ او ایم ای آر ایس کے ممبروں میں اونٹیریو، کنیڈا کی میونسپلٹیاں۔ اسکول بورڈ، مقامی بورڈ، ٹرانجسٹ سسٹم، بجلی کمپنیاں،ایمرجنسی خدمات اور اطفال کی مدد کرنے والی کمیٹیوں وغیرہ کے یونین اور غیر یونین ملازمین شامل ہیں۔
مذکورہ کمپنی ہندوستان میں سولر بجلی کی پیداوار اور فروخت کے کام سے جڑی ہوئی ہے۔اُسے گاہکوں میں خاص طور سے ہندوستان کی مرکزی اور ریاستی سرکار کی کمپنیاں اور کاروباری اکائیاں شامل ہیں۔
مجوزہ انضمام کی مختصر تفصیل یہاں دستیاب ہے:
http://cci.gov.in/sites/default/files/notice_order_summary_doc/C-2021-07-858.pdf
[اشتراک کو جائز بنانے کے قانون 5اے کے ساتھ پڑھے جانے والے ایکٹ کی دفعہ 6 کی ذیلی دفعہ کے تحت فائلنگ کو فائلنگ اور اُس کی وصولیابی پر منظور شدہ مانا جائے گا۔]
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 218.52 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 34,21,962 ٹیکے لگائے گئے۔
ہندوستان میں سردست زیر علاج مریضوں کی تعداد 39,583 ہے۔
فی الحال زیر علاج مریضوں کی شرح 0.09 فیصد ہے۔
سردست ملک میں شفایابی کی شرح 98.73 فیصد ہے۔
گزشتہ 24 گھنٹوں کے دوران5,096,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,19,095 ہوگئی ہے۔
پچھلے 24 گھنٹوں کے دوران 3,947 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.23 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.50 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,20,734 ٹیسٹ کئے گئے۔
وزیراعظم کا دفتر
وزیر اعظم 19 نومبر کو بینگلورو ٹیک چوٹی میٹنگ کا افتتاح کریں گے
نئی دہلی،17 نومبر ، وزیر اعظم جناب نریندر مودی 19 نومبر کو دوپہر 11 بجے ویڈیو کانفرنسنگ کے ذریعے بینگلورو ٹیک چوٹی میٹنگ کا افتتاح کریں گے۔
بینگلورو ٹیک چوٹی میٹنگ 19 سے 21 نومبر 2020 تک منعقد ہوگی۔اس کا انعقاد کرناٹک کی حکومت نے کرناٹک انوویشن اینڈ ٹیکنالوجی سوسائٹی ، کرناٹک حکومت کے اطلاعاتی ٹیکنالوجی، بایو ٹیکنالوجی اور اسٹاٹ اپ کے وژن گروپ، سوفٹ ویئر ٹیکنالوجی پارکس آف انڈیا  اور ایم ایم ایکٹیو سائنس ٹیک کمیونی کیشنز نے مل کر کر رہی ہے۔
بینگلورو ٹیک چوٹی میٹنگ میں آسٹریلیا کے وزیر اعظم ہز ایکسیلینسی جناب اسکاٹ موریسن، سوئز وفاق کے نائب صدر ہز ایکسیلینسی جناب گوئی پارمیلن اور بہت سی دیگر بین الاقوامی شخصیتیں شرکت کریں گی۔ ان کے علاوہ بھارت اور دنیا کے مفکرین، صنعت کار، ٹیکنوکریٹس، تحقیق کار انوویٹرس، سرمایہ کار، پالیسی ساز بھی شرکت کریں گے۔
اس سال کا چوٹی میٹنگ کا موضوع ’’نیکسٹ اِ زناؤ‘‘ ہے۔ چوٹی میٹنگ میں وبائی بیماری کے بعد ابھرنے والے اہم چیلنجوں پر تبادلہ خیال کیا جائے گا اور اس میں سرکردہ ٹیکنالوجیوں اور انوویشنز کا اطلاعاتی ٹیکنالوجی اور الیکٹرانکس نیز بایو ٹیکنالوجی کے شعبوں میں اثرات کا جائزہ لیا جائے گا۔
صدر جمہوریہ کا سکریٹریٹ
پریس کمیونکے
نئی دہلی، 1جنوری 2019/ صدر جمہوریہ جناب رام ناتھ کووند نے آج راشٹرپتی بھون میں ایک تقریب کے دوران سینٹرل انفارمیشن کمیشن میں جناب سدھیر بھارگوا کو سینٹرل انفارمیشن کمشنر کے عہدے ا ور راز داری کا حلف دلایا۔
۔۔۔۔۔۔۔۔۔۔۔
م ن۔ح ا ۔ ج۔
U- 12
(Visitor Counter : 50